
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΠΡΩΤΟ _ Αρ. Φύλλου 44 

7 Μαρτίου 1996- 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

48. Τροποποίηση και συμπλήρωση των διατάξεων του 
Π. Δ/τος 206/1987 (ΦΕΚ 94Α/18.6.1987) για 
την καθιέρωση μιας διαδικασίας πληροφόρησης 
στον τομέα των Προτύπων και των Τεχνικών Κα¬ 
νόνων, σε συμμόρφωση με την Οδηγία 94/10/ 
Ε.Κ. του Ευρωπαϊκού Κοινοβουλίου και του Συμ¬ 


βουλίου. (ΕΕΙ_ 100/19.4.94)... 1 

49. Σύσταση Γενικής Διεύθυνσης Προγραμματισμού 
και Έργων στο Υπουργείο Περιβάλλοντος Χωρο¬ 
ταξίας και Δημοσίων Έργων. 2 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Διε¬ 
θνών Οδικών Μεταφορών Ελλάδος - Μολδαβίας. 3 
Ανακοίνωση για τη θέση σε. ισχύ της Τσυριστικής Συμ¬ 


φωνίας Ελλάδος - Χιλής. 4 

Ανακοίνωση για τη θέση σε ισχύ της Συμφωνίας Ελλά¬ 
δος - Συρίας για συνεργασία στον τομέα της δημό¬ 
σιας υγείας. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 11/95 αρμοδιότητας 

Υπουργείου Εμπορικής Ναυτιλίας. 6 

Διόρθωση σφάλματος στο Π.Δ. 37/96 αρμοδιότητας 
Υπουργείου Μεταφορών & Επικ/νιών. 7 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 48 (1) 

Τροποποίηση και συμπλήρωση των διατάξεων του Π. Δ/ 


τος 206/1987 (ΦΕΚ 94Α/18.6.1987) για την καθιέ¬ 
ρωση μιάς διαδικασίας πληροφόρησης στον τομέα των 
Προτύπων και των Τεχνικών Κανόνων, σε συμμόρφωση 
με την Οδηγία 94/10/Ε.Κ. του Ευρωπαϊκού Κοινοβου¬ 
λίου και του Συμβουλίου. (ΕΕΙ_ 100/19.4.94). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου δευτέρου, παράγρ. 2 του 


Νόμου 2077/1992 «Κύρωση της Συνθήκης για την Ευρω¬ 
παϊκή Ένωση και των σχετικών Πρωτοκόλλων και Δηλώ¬ 
σεων που περιλαμβάνονται στην Τελική Πράξη» {ΦΕΚ 
136/Α/92). 

2. Τις διατάξεις των άρθρων 4 του Νόμου 1338/83 
«Εφαρμογή του Κοινοτικού Δικαίου» (ΦΕΚ 34/Α/17.3.83) 
όπως αντικαταστάθηκε με το άρθρο 6 του νόμου 1440/84 
«Συμμετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας 'Ανθρα- 
κος και Χάλυβος και του Οργανισμού Εφοδιασμού ΕΙΙΗΑ- 
ΤΟΜϊ (ΦΕΚ 70 τ. Α721.5.84), του άρθρου 65 τουΝ. 
1892/90 (ΦΕΚ 101/Α/90), και του άρθρου 19 του Ν. 
2367/1995 (ΦΕΚ 261/Α/95). 

3. Τις διατάξεις του άρθρου 29Α, του νόμου 1558/1985 
•Κυβέρνηση και Κυβερνητικά Όργανα» (ΦΕΚ 137/Α/85), 
όπως προστέθηκε με το άρθρο 27 του Νόμου 2081/92 
(ΦΕΚ 154 Α'). 

4. Τ ις διατάξεις του νόμου 372/76 «Περί συστάσεως και 
λειτουργίας Ελληνικού Οργανισμού Τυποποιήσεως 
(ΕΛΟΤ)» (ΦΕΚ 166/Α/30.6.76), όπως τροποποιήθηκε με 
το άρθρο 22 του νόμου 1682/87 (ΦΕΚ 14/16.2.87). 

5. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86) και Π.Δ. 
396/89 (ΦΕΚ 172/Α/16.6.89) «Οργανισμός της Γενικής 
Γραμματείας βιομηχανίας». 

6. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

7. Το γεγονός ότι από τις διατάξεις του παρόντος Δια¬ 
τάγματος δεν προκύπτει δαπάνη σε βάρος του κρατικού 
προϋπολογισμού. 

8. Την 647/95 Γνωμοδότηση του Συμβουλίου της Επι- 
κρατείας με πρόταση του Υπουργού Εθνικής Οικονομίας 
και της Υπουργού Ανάπτυξης, αποφασίζουμε: 

Αρθρο 1 

«Σκοπός του παρόντος Π. Δ/τος είναι η τροποποίηση 
του Π. Δ/τος 206/87 (ΦΕΚ 94/Α/87) σε συμμόρφωση 
προς την Οδηγία 94/10/ΕΚ του Ευρωπαϊκού Κοινοβου¬ 
λίου και του Συμβουλίου που τροποποιεί την Οδηγία 83/ 
189/ΕΟΚ «για την καθιέρωση μιάς διαδικασίας πληροφό¬ 
ρησης στον τομέα των τεχνικών προτύπων και προδιαγρα¬ 
φών», που δημοσιεύθηκε στην ελληνική γλώσσα στην επί¬ 
σημη εφημερίδα της Ε.Ε. (1.100/30.19.4.94)». 

Το Π .Δ. 206/87, όπως τροποποιήθηκε με το Π.Δ. 
523/88 και ισχύει, τροποποιείται ως εξής: 

Άρθρο 2 

1. Το άρθρο 2 αντικαθίσταται από το ακόλουθο: 

«Κατά την έννοια του παρόντος Π. Δ/τος νοούνται ως: 

1. «Προϊόν, κάθε προϊόν βιομηχανικής κατασκευής και 
κάθε γεωργικό προϊόν. 

2. «Τεχνική προδιαγραφή». Η προδιαγραφή που περιέ- 
χεται σε έγγραφο στο οποίο ορίζονται τα απαιτούμενα χα¬ 
ρακτηριστικά ενός προϊόντος, όπως τα επίπεδα ποιότητας 
ή ιδιοτήτων χρήσης, η ασφάλεια,οι διαστάσεις,συμπερι¬ 
λαμβανομένων των διατάξεων που ισχύουν για το προϊόν, 
όσον αφορά την ονομασία πώλησης, την ορολογία, τα 
σύμβολα, τις δοκιμές και μεθόδους δοκιμής, τη συσκευα- 
σία, τη σήμανση και το ετικετάρισμα,καθώς και τις διαδι¬ 
κασίες αξιολόγησης της πιστότητας. 

Ο όρος «τεχνική προδιαγραφή» καλύπτει επίσης τις με¬ 
θόδους και διαδικασίες παραγωγής γεωργικών προϊόντων 
δυνάμει του άρθρου 38 παράγραφος 1 της συνθήκης, 
προϊόντων που προορίζονται για ανθρώπινη διατροφή και 
διατροφή των ζώων, καθώς και φαρμάκων όπως ορίζονται 
στο άρθρο 2 της ΚΥΑ Α6/10395 (ΦΕΚ 798/Β/85), καθώς 
και τις μεθόδους και διαδικασίες παραγωγής άλλων προϊό¬ 
ντων, εφόσον αυτές έχουν επιπτώσεις στα χαρακτηρι¬ 
στικά τους γνωρίσματα. 

3. « Αλλη απαίτηση»: Απαίτηση, εκτός των τεχνικών 
προδιαγραφών, επιβαλλόμενη σε ένα προϊόν ιδίως για λό¬ 
γους προστασίας των καταναλωτών ή του περιβάλλοντος, 
η οποία αφορά τον κύκλο ζωής του προϊόντος μετά τη διά¬ 
θεσή του στην αγορά, όπως οι συνθήκες χρησιμοποίησης, 
ανακύκλωσης, επαναχρησιμοποίησης ή εξάλειψής του, 
εφόσον οι συνθήκες αυτές μπορούν να επηρεάσουν ση¬ 
μαντικά τη σύνθεση ή τη φύση του προϊόντος, η την εμπο¬ 
ρία του. 

4. «Πρότυπο» οι τεχνικές προδιαγραφές που έχουν 
εγκριθεί από αναγνωρισμένο Οργανισμό Τυποποίησης, 
για επανειλημμένη ή διαρκή εφαρμογή, των οποίων όμως 
η τήρηση δεν είναι υποχρεωτική, είναι δε οι εξής: 

Διεθνές πρότυπο: Πρότυπο εγκεκριμένο από διεθνή 
οργανισμό τυποποίησης το οποίο τίθεται στη διάθεση του 
κοινού, 

Ευρωπαϊκό πρότυπο: Πρότυπο εγκεκριμένο από ευρω¬ 
παϊκό οργανισμό τυποποίησης, το οποίο τίθεται στη διά¬ 
θεση του κοινού. 

Εθνικό Πρότυπο: Πρότυπο εγκεκριμένο από εθνικό ορ¬ 
γανισμό τυποποίησης, το οποίο τίθεται στη διάθεση του 
κοινού». 

5. «Πρόγραμμα τυποποίησης»: Πρόγραμμα εργασίας 
ενός αναγνωρισμένου Οργανισμού Τυποποίησης με το 
οποίο καταρτίζεται κατάλογος των θεμάτων για τα οποία 
διεξάγονται εργασίες τυποποίησης. 

6. «Σχέδιο προτύπου»: Το έγγραφο με το κείενο των τε¬ 
χνικών προδιαγραφών για καθορισμένο προϊόν, που σχε¬ 
διάζεται να εγκριθεί σύμφωνα με τη διαδικασία εθνικής 
τυποποίησης, όπως το κείμενο αυτό προκύπτει από τις 
προπαρακευαστικές εργασίες και διανέμεται προς σχο¬ 
λιασμό ή δημόσιο έλεγχο. 

7. «Ευρωπαϊκός οργανισμός τυποποίησης αναφερόμε- 
νος στο παράρτημα I. 

. 8. «Εθνικός οργανισμός τυποποίησης»: Οργανισμός 
αναφερόμενος στο παράρτημα 11. 


9. «Τεχνικός κανόνας»: Τεχνική προδιαγραφή ή άλλη 
απαίτηση, συμπεριλαμβανομένων των οικείων διοικητικών 
διατάξεων, της οποίας η τήρηση είναι υποχρεωτική από το 
νόμο ή την πρακτική για την εμπορία ή τη χρήση ενός προ¬ 
ϊόντος σε Κράτος μέλος,ή σε σημαντικό τμήμα του Κρά¬ 
τους αυτού, όπως επίσης, με την επιφύλαξη των όσων ορί¬ 
ζει το άρθρο 11, οι νομοθετικές κανονιστικές και διοικητι¬ 
κές διατάξεις των Κρατών μελών που απαγορεύουν την 
κατασκευή, εισαγωγή, εμπορία ή χρηση ενός προϊό¬ 
ντος. 

Τεχνικοί κανόνες υποχρεωτικοί από την πρακτική είναι 
ιδίως: 

Οι νομοθετικές, κανονιστικές ή διοικητικές διατάξεις οι 
οποίες παραπέμπουν είτε σε τεχνικές προδιαγραφές ή 
άλλες απαιτήσεις, είτε σε επαγγελματικούς κώδικες ή κώ¬ 
δικες ορθής πρακτικής που με τη σειρά τους παραπέ¬ 
μπουν σε τεχνικές προδιαγραφές ή άλλες απαιτήσεις και 
των οποίων η τήρηση αποτελεί τεκμήριο πιστότητας προς 
τις προδιαγραφές που ορίζουν οι ως άνω νομοθετικές κα¬ 
νονιστικές ή διοικητικές διατάξεις. 

Οι εκούσιες συμφωνίες, στις οποίες Ελληνική Δημόσια 
Αρχή είναι συμβαλλόμενο μέρος και οι οποίες αποσκο- 
ποϋν στην τήρηση, προς το δημόσιο συμφέρον, των τεχνι¬ 
κών προδιαγραφών ή άλλων απαιτήσεων. 

Εξαιρούνται οι συγγραφές υποχρεώσεων των δημοσίων 
συμβάσεων. 

Οι τεχνικές προδιαγραφές ή άλλες απαιτήσεις, που 
συνδέονται με φορολογικά ή οικονομικά μέτρα και επηρε¬ 
άζουν την κατανάλωση προϊόντων ενθαρρρύνοντας την 
τήρηση των τεχνικών αυτών προδιαγραφών ή άλλων απαι¬ 
τήσεων. Εξαιρούνται οι τεχνικές προδιαγραφές ή άλλες 
απαιτήσεις που έχουν σχέση με τα συστήματα κοινωνικής 
ασφάλισης. 

Καλύπτονται οι τεχνικοί κανόνες που θεσπίζουν οι ελ¬ 
ληνικές αρχές και που περιλαμβάνονται σε κατάλογο που 
καταρτίζεται και τροποποιείται από την Επιτροπή της 
Ε. Ε. ,στα πλαίσια της μόνιμης επιτροπής του άρθρου 5 της 
οδηγίας 83/189/ΕΟΚ. ^ 

Ο κατάλογος αυτός θα τροποποιηθεί με την ίδια διαδι¬ 
κασία. 

10. «Σχέδιο τεχνικού κανόνα»: Το κείμενο μιός τεχνικής 
προδιαγραφής ή άλλης απαίτησης, συμπεριλαμβανομέ¬ 
νων των διοικητικών διατάξεων, που εκπονείται προκειμέ- 
νου η τεχνική αυτή προδιαγραφή η απαίτηση να καθιερω¬ 
θεί αμέσως ή εν τέλει ως τεχνικός κανόνας, και το οποίο, 
δεδομένου ότι βρίσκεται σε προπαρασκευαστικό στάδιο, 
μπορεί να υποστεί ουσιαστικές τροπολογίες. 

Το παρόν Π.Δ. δεν ισχύει για τα μέτρα που θεσπίζονται 
ως αναγκαία στο πλαίσιο της συνθήκης Ε.Ε., προκειμένου 
να εξασφαλίσουν την προστασία του κοινού και ιδιαίτερα 
των εργαζομένων κατά την χρήση προϊόντων, εφόσον τα 
μέτρα αυτά δεν επηρεάζουν τα προϊόντα. 

11. Όπου στο τροποποιούμενο Π.Δ. 206/1987 μνημο¬ 
νεύονται οι όροι «τεχνικός κανονισμός» ή «σχέδιο τεχνικού 
κανονισμού», νοείται ο «τεχνικός κανόνας» ή το «σχέδιο 
τεχνικού κανόνα», αντιστοίχως, όπως ορίζονται στα εδά¬ 
φια 9 και 10 της παραγράφου 1 του παρόντος άρθρου. 

Άρθρο 3 

Το άρθρο 4 αντικαθίσταται από το ακόλουθο: 

«Η Επιτροπή της ΕΕ και οι Οργανισμοί Τυποποίησης 
που αναφέρονται στα παραρτήματα I και II του παρόντος 

Π. Δ/τος δύνανται κατόπιν αιτήσεώς των να λαμβάνουν τα 
σχέδια των ελληνικών προτύπων και να ενημερώνονται 
από το Κέντρο Πληροφόρησης (Κ.Π.) του ΕΛΟΤ για τη συ¬ 
νέχεια που δίνεται στις τυχόν παρατηρήσεις τους επί των 
σχεδίων αυτών». 

Άρθρο 4 

Το άρθρο 5 αντικαθίσταται με το ακόλουθο κείμενο: 

«1. Η Γενική Γραμματεία Βιομηχανίας του Υπουργείου 
Ανάπτυξης λαμβάνει τα κατάλληλα μέτρα ώστε ο ΕΛΟΤ: 

- να γνωστοποιεί τις πληροφορίες που προβλέπονται 
από τα άρθρα 3 και4, 

- να δίνει στη δημοσιότητα τα σχέδια προτύπων, έτσι 
ώστε να μπορούν να συγκεντρώνονται και παρατηρήσεις 
από ενδιαφερόμενο μέρη εγκατεστημένα σε άλλα Κράτη 
μέλη, 

- να παραχωρεί στους άλλους οργανισμούς που αναφέ- 
ρονται στο παράρτημα II του Π. Δ/τος το δικαίωμα να συμ¬ 
μετέχουν παθητικά ή ενεργά (με την αποστολή παρατηρη- 
τού) στις προγραμματιζόμενες εργασίες, 

-να μην αντιτίθεται στην εξέταση, σε ευρωπαϊκό επί¬ 
πεδο και σύμφωνα με τους κανόνες των ευρωπαϊκών ορ¬ 
γανισμών τυποποίησης, ενός θέματος τυποποίησης του 
προγράμματος εργασίας τους, και να μην πραγματοποιεί 
ενέργειες που θα μπορούσαν να προδικάσουν τη λήψη 
σχετικής απόφασης. 

2. Απαγορεύεται κάθε πράξη αναγνώρισης, έγκρισης 
τύπου ή έμμεσης χρήσης ενός εθνικού προτύπου που έχει 
εγκριθεί κατά παράβαση των διατάξεων των άρθρων 3, 4 
και 5. 

3. Το Κέντρο Πληροφόρησης του ΕΛΟΤ θέτει ομοίως 
στη διάθεση κάθε ενδιαφερομένου όλα τα νέα σχέδια ελ¬ 
ληνικών προτύπων, καθώς και τα νέα σχέδια προτύπων, 
που εκπονούνται από τους Οργανισμούς Τυποποίησης 
των παραρτημάτων I και II του παρόντος Π. Δ/τος. Κάθε 
ενδιαφερόμενος επιβαρύνεται με το κόστος της παρεχό¬ 
μενης πληροφόρησης.». 

Άρθρο 5 

Η παράγραφος 3 του άρθρου 7, τροποποιείται ως εξής: 

«3. Ο εκπρόσωπος της Ελλάδος συνεργάζεται με τον 
ΕΛΟΤ για την έκφραση γνώμης στις προτάσεις της επι¬ 
τροπής του άρθρου 5 της οδηγίας 83/189/ΕΟΚ προς την 
Επιτροπή της Ε.Ε. στα παρακάτω θέματα: 

- την ανάθεση από την Επιτροπή της Ε.Ε. στους Ευρω¬ 
παϊκούς Οργανισμούς Τυποποίησης της κατάρτισης ευ¬ 
ρωπαϊκού προτύπου σε μιά καθορισμένη ημερομηνία, 

-την μέριμνα της επιτροπής της Ε.Ε. ώστε, εφ' όσον 
χρειάζεται και προκειμένου να αποφευχθεί ο κίνδυνος των 
εμποδίων κατά τις συναλλαγές να αποφασίσουν τα ενδια¬ 
φερόμενο Κράτη μέλη σε μιά πρώτη φάση μεταξύ τους για 
τα κατάλληλα μέτρα, 

- την λήψη από την Επιτροπή της Ε.Ε. κάθε κατάλλη¬ 
λου μέτρου σχετικά με τα αναφερόμενα στην παράγραφο 
2, 

- τον εντοπισμό των τομέων για τους οποίους αποδει- 
κνύεται αναγκαία η εναρμόνιση και τη λήψη, ενδεχομέ¬ 
νως, των κατάλληλων εργασιών εναρμόνισης, 

- την τροποποίηση από την Επιτροπή της Ε.Ε. των πα¬ 
ραρτημάτων του παρόντος Π. Δ/τος, 

- την κατάρτιση των κανόνων κωδικοποιημένης παρου¬ 
σίασης των πληροφοριών του σχεδίου και των κριτηρίων. 


σύμφωνα με τα οποία θα πρέπει να υποβάλλονται τα προ¬ 
γράμματα τυποποίησης (άρθρο 2, παράγραφος 2 της 
Οδηγίας 94/10/ΕΚ), 

- πρέπει να υποβάλονται τα προγράμματα τυποποίησης 
(άρθρο 2, παράγραφος 2 της Οδηγίας 94/ΙΟ/ΕΟΚ), 

- τις αιτήσεις που απευθύνονται στους οργανισμούς τυ¬ 
ποποίησης που αναφέρονται στην πρώτη περίπτωση της 
παρούσας παραγράφου (οδηγ. 88/182/ΕΚ), 

- την επιλογή του πρακτικού συστήματος που θα πρέ¬ 
πει να εφαρμοσθεί για την ανταλλαγή πρηροφοριών, που 
προβλέπει η Οδηγία 94/10/Ε.Ε. και των τροποποιήσεων 
που θα πρέπει, ενδεχομένως, να γίνουν σ' αυτό, 

- την επανεξέταση της λειτουργίας του συστήματος, 
που θέτει σε εφαρμογή η οδηγία 94/10/Ε.Ε., σύμφωνα με 
το άρθρο 11 αυτής, 

-την έκφραση γνώμης σε κάθε σχέδιο Τεχνικού Κα¬ 
νόνα που τίθεται υπ’ όψη της επιτροπής του άρθρου 5 της 
οδηγίας 83/189/ΕΟΚ, 

- κάθε άλλο ζήτημα που αφορά στην εφαρμογή της 
Οδηγίας 94/10/ΕΕ,» 

Άρθρο 6 

Η παράγραφος 1 του άρθρου 8, τροποποιείται ως εξής: 

«1. Κατά τη διάρκεια επεξεργασίας ευρωπαϊκού προτύ¬ 
που σύμφωνα με το άρθρο 7, παράγρ. 3, πρώτη περί¬ 
πτωση, ο ΕΛΟΤ δεν επιτρέπεται να προβαίνει σε καμμία 
ενέργεια η οποία μπορεί να βλάψει την επιδιωκόμενη 
εναρμόνιση και ιδίως δεν δημοσιεύει στο δεδομένο τομέα 
νέο ή αναθεωρημένο εθνικό πρότυπο που δεν είναι πλή¬ 
ρως σύμφωνο προς υφιστάμενο ευρωπαϊκό πρότυπο». 

Αρθρο 7 

Η παράγραφος 1 του άρθρου 9, αντικαθίσταται ως εξής: 

1. Οι δημόσιες υπηρεσίες και οργανισμοί που συντάσ¬ 
σουν σχέδια τεχνικών κανόνων υποχρεούνται να κοινο¬ 
ποιούν στην Γενική Γραμματεία Βιομηχανίας του Υπουρ¬ 
γείου Ανάπτυξης και στον ΕΛΟΤ εκτός αν πρόκειται για πι¬ 
στή εισαγωγή διεθνούς ή ευρωπαϊκού προτύπου οπότε 
δεν αποστέλλεται το κείμενο και αρκεί μια απλή ενημέ¬ 
ρωση σχετικά με τον εν λόγω τεχνικό κανόνα. Τα σχέδια 
αυτά πρέπει να συνοδεύονται με σύντομη ανακοίνωση των 
λόγων που καθιστούν αναγκαία την κατάρτιση αυτού του 
τεχνικού κανόνα ιδιαίτερα στν περίπτωση του άρθρου 8 
παράγραφος 2 εδάφιο δεύτερο. 

-Το Υπουργείο Ανάπτυξης μέσω του Κέντρου Πληρο¬ 
φόρησης του ΕΛΟΤ αποστέλλει στην Επιτροπή των Ε.Κ., 
κατά τις υποδείξεις της τα παραπάνω σχέδια τεχνικών κα- - 
νόνων και αντίστοιχα δέχεται τα αποστελλόμενα από τα 
άλλα κράτη - μέλη, για τα οποία παρέχει πληροφόρηση 
στους αρμόδιους φορείς. 

- Κατά περίπτωση οι παραπάνω υπηρεσίες ανακοινώ¬ 
νουν ταυτόχρονα το κείμενο των βασικών νομοθετικών και 
κανονιστικών διατάξεων, σιις οποίες αναφέρεται κατά κύ¬ 
ριο και άμεσο τρόπο το σχέδιο τεχνικού κανόνα, εάν η 
γνώση αυτού του κειμένου είναι αναγκαία για την εκτίμηση 
του πεδίου εφαρμογής του σχεδίου τεχνικού κανόνα. 

- Εάν χρειαστεί οι Δημόσιες Υπηρεσίες και Οργανισμοί 
που συνέταξαν το σχέδιο του Τεχνικού Κανόνα γνωστο¬ 
ποιούν ταυτοχρόνως - εάν δεν το έχουν ήδη διαβιβάσει με 
κάποια προηγούμενη γνωστοποίησή τους - το κείμενο των 
βασικών νομοθετικών και κανονιστικών διατάξεων που 
αφορούν κατά κύριο και άμεσο τρόπο τον τεχνικό κανόνα, 

εφόσον η γνώση του κειμένου αυτού είναι αναγκαία για να 
εκτιμηθεί η εμβέλεια του σχεδίου αυτού. 

- Οι αρμόδιες για τη σύνταξη των εν λόγω σχεδίων Τε¬ 
χνικών Κανόνων αρχές, προβαίνουν σε νέα γνωστοποίηση 
αυτών, υπό τους ανωτέρω όρους, εφόσον οι όροι αυτοί 
επιφέρουν σημαντικές τροποποιήσεις στο σχέδιο με απο¬ 
τέλεσμα να τροποποιείται το πεδίο εφαρμογής του, να συ¬ 
ντομεύεται το αρχικό χρονοδιάγραμμα εφαρμογής του, να 
-προστίθενται προδιαγραφές ή απαιτήσεις ή αυτές να κα¬ 
θίστανται πιό αυστηρές. 

- Ειδικότερα, όταν το σχέδιο τεχνικού κανόνα αφορά 
στον περιορισμό της διάθεσης στο εμπόριο ή της χρήσης 
μιάς ουσίας, ενός παρασκευάσματος ή ενός χημικού προ¬ 
ϊόντος, συν τοις άλλοις και για λόγους δημόσιας υγείας και 
προότασίας των καταναλωτών ή του πριβάλλοντος, γνω¬ 
στοποιείται επίσης, είτε περίληψη, είτε, στο μέτρο που εί¬ 
ναι διαθέσιμες οι σχετικές πληροφορίες, τα χρήσιμα στοι¬ 
χεία που αφορούν στη συγκεκριμένη ουσία, παρασκεύα¬ 
σμα ή προϊόν, καθώς και όσα αφορούν στα γνωστά και δια¬ 
θέσιμα προϊόντα υποκατάστασης. Ομοίως γνωστοποιούν 
τις αναμενόμενες επιπτώσεις του μέτρου στη δημόσια 
υγεία και την προστασία των καταναλωτών και του περι¬ 
βάλλοντος, συνοδεύοντάς τα με ανάλυση των κινδύνων 
διενεργουμένη, όπου συντρέχει λόγος, βάσει των γενικών 
αρχών αξιολόγησης των κινδύνων από χημικά προϊόντα, 
όπως προβλέπεται στο άρθρο 10, παρ. 4 του κανονιμσού 
(ΕΟΚ) αριθμ. 793/93 για την περίπτωση ήδη υφισταμένης 
ουσίας ή στο άρθρο 3 παρ. 2 της οδηγίας 93/32/ΕΟΚ για 
την περίπτωση νέας ουσίας». 

Η παράγραφος 4 του ίδιου τροποποιείται ως εξής. 

«4. Οι πληροφορίες που παρέχονται δυνάμει του παρό¬ 
ντος δεν είναι εμπιστευτικές, εκτός έαν οι ελληνικές αρ¬ 
χές που πραγματοποιούν την κοινοποίηση το ζητήσουν 
ρητώς. Κάθε τέτοια αίτηση, πρέπει να αιτιολογείται. 

Αν αυτό ζητηθεί, από άλλο Κράτος μέλος για το σχέδιο 
Τεχνικού κανόνα, οι ελληνικές αρχές που χειρίζονται θέ¬ 
ματα τεχνικών κανόνων μπορούν λαμβάνοντας τις ανα¬ 
γκαίες προφυλάξεις να ζητήσουν πραγματογνωμοσύνη 
από φυσικά ή νομικά πρόσωπα του ιδιωτικού τομέα». 

Μετά την παράγραφο 4 του ίδιου άρθρου προστίθεται 
παράγραφος 5: 

«5. Όταν το σχέδιο τεχνικού κανόνα αποτελεί μέρος 
μέτρου, του οποίου η γνωστοποίηση κατά το στάδιο του 
σχεδίου προβλέπεται από άλλες κοινοτικές πράξεις, ο συ¬ 
ντάκτης του σχεδίου μπορεί να προβαίνει στη γνωστοποί¬ 
ηση, που αναφέρεται στο άρθρο 9 παρ. 1 με βάση αυτή 
την άλλη πράξη, αναφέροντας ρητά ότι η γνωστοποίηση 
αυτή γίνεται επίσης, δυνάμει του παρόντος Π. Δ/τος. 

Η έλλειψη αντίδρασης από πλευράς Επιτροπής στα 
πλαίσια του παρόντος Π. Δ/τος για ένα σχέδιο τεχνικού 
κανόνα δεν προδικάζει την απόφαση που ενδέχεται να λη- 
φθεί στο πλαίσιο άλλων κοινοτικών πράξεων». 

Αρθρο θ 

Το άρθρο 10 αντικαθίσταται ως ακολούθως: 

«1. Οι Δημόσιες Υπηρεσίες και οι Οργανισμοί εν γένει 
αναβάλλουν την έγκριση ενός σχεδίου τεχνικού κανόνα 
για τρεις μήνες από την ημερομηνία παραλαβής από την 
Επιτροπή της γνωστοποίησης που αναφέρεται στο άρθρο 
9, παρ. 1. 

2. Οι συντάκτες Τεχνικού Κανόνα αναβάλλουν: 

-την έγκριση ενός σχεδίου τεχνικού κανόνα υπό μορφή 


εκούσιας συμφωνίας κατά την έννοια του άρθρου 2, πα- 
ραγ. 9, εδάφιο 2, περίπτωση 2 για τέσσερις μήνες, 

- με την επιφύλαξη των παραγράφων 3, 4 και 5, τηνέ- 
γκριση οπουδήποτε άλλου σχεδίου Τεχνικού Κανόνα για 
έξι μήνες από την ημερομηνία παραλαβής από την Επι¬ 
τροπή της γνωστοποίησης, που αναφέρεται στο άρθρο 9 
παραγρ. 1, εφ' όσον η Επιτροπή ή άλλο Κράτος μέλος δια¬ 
τυπώσει, εντός 3 μηνών από την ημερομηνία αυτή, εμπε¬ 
ριστατωμένη γνώμη, σύμφωνα με την οποία το προτεινό- 
μενο μέτρο παρουσιάζει πτυχές που μπορούν να δημιουρ¬ 
γήσουν εμπόδια στην ελεύθερη κυκλοφορία των εμπο¬ 
ρευμάτων στα πλαίσια της εσωτερικής αγοράς. 

Οι Δημόσιες Υπηρεσίες και Οργανισμοί που είναι απο¬ 
δέκτες των εμπεριστατωμένων γνωμών, αναφέρουν στην 
Επιτροπή τη συνέχεια που προτίθενται να δώσουν σ' αυ¬ 
τές. Η Επιτροπή σχολιάζει τις αντιδράσεις τους, οι οποίες 
διαβιβάζονται ομοίως στους αρχικούς συντέκτες. 

3. Οι Δημόσιες Υπηρεσίες και Οργανισμοί αναβάλλουν 
την έκδοση ενός Σχεδίου Τεχνικού Κανόνα για 12 μήνες 
από την ημερομηνία παραλαβής από την Επιτροπή της 
γνωστοποίησης που αναφέρεται στο άρθρο 9, παραγρ. 1, 
εφ' όσον εντός 3 μηνών μετά την ημερομηνία αυτή, η Επι¬ 
τροπή γνωστοποιήσει την πρόθεσή της να προτείνει ή να 
εκδόσει για το εν λόγω θέμα Οδηγία, Κανονισμό ή Από¬ 
φαση, σύμφωνα με το άρθρο 189 της Συνθήκης ΕΟΚ. 

4. Οι Δημόσιες Υπηρεσίες και Οργανισμοί αναβάλλουν 
την έκδοση ενός Σχεδίου Τεχνικού Κανόνα για 12 μήνες 
από την ημερομηνία παραλαβής από την Επιτροπή της 
γνωστοποίησης που αναφέρεται στο άρθρο 9, παραγρ. 1, 
εφ' όσον εντός 3 μηνών μετά την ημερομηνία αυτή, η Επι¬ 
τροπή γνωστοποιήσει τη διαπίστωσή της ότι το σχέδιο Τε¬ 
χνικού Κανόνα αφορά θέμα καλυπτόμενο από πρόταση 
Οδηγίας, Κανονισμού ή Απόφασης, σύμφωνα με το άρθρο 
189 της Συνθήκης ΕΟΚ. 

5. Εάν το Συμβούλιο εγκρίνει κοινή θέση κατά τη διάρ¬ 
κεια της περιόδου αναστολής (δίεΐυδ ηυο) που αναφε- 
ρεται στις παραγράφους 3 και 4, η περίοδος αυτή θα επε- 
κταθεί, εμ την επιφύλαξη της παραγράφου 6, στους 18 
μήνες. 

6. Οι υποχρεώσεις πόυ αναφέρονται στις παραγράφους 
3, 4 και 5 παύουν να υφίστανται είτε: 

- όταν η Επιτροπή ενημερώσει τους συντάκτες των 
σχεδίων τεχνικών κανόνων ότι δεν προτίθεταιο πλέον να 
προτείνει ή να εκδώσει κοινοτική πράξη υποχρεωτικού χα¬ 
ρακτήρα, 

-όταν η Επιτροπή ενημερώσει τους συντάκτες των 
σχεδίων τεχνικών κανόνων άτι αποσύρει την πρόταση ή το 
σχέδιό της, 

- με την έκδοση κοινοτικής πράξης υποχρεωτικού χα¬ 
ρακτήρα από το Συμβούλιο ή την Επιτροπή. 

7. Οι παράγραφοι 1 έως 5 δεν ισχύουν όταν οι Δημόσιες 
Υπηρεσίες ή Οργανισμοί, για λόγους έκτακτης ανάγκης, 
που επιβάλλονται από σοβαρή και απρόβλεπτη κατάσταση 
συνδεόμενη με την προστασία της υγείας των προσώπων 
και των ζώων, με τη διατήρηση της χλωρίδας ή με την 
ασφάλεια, πρέπει να εκπονήσει σε πολύ σύντομο χρονικό 
διάστημα τεχνικούς κανόνες, προκειμένου να τους εκδώ- 
σει και να τους θέσει σε ισχύ αμέσως, χωρίς να είναι δυ¬ 
νατή η διενέργεια διαβουλεύσεων. Το Κράτος μέλος πα¬ 
ραθέτει στη γνωστοποίηση που αναφέρεται στο άρθρο 9 
την αιτιολογία του επείγοντα χαρακτήρα των μέτρων. Η 
Επιτροπή αποφαίνεται το συντομότερο δυνατόν σχετικά 

με τη γνωστοποίηση αυτή. Σε περίπτωση καταχρηστικής 
προσφυγής στην ως άνω διαδικασία, η Επιτροπή λαμβάνει 
τα ενδεδειγμένα μέτρα. 

Άρθρο 9 

Το άρθρο 11 αντικαθίσταται ως ακολούθως: 

«1. Τα άρθρα 9 και 10 δεν εφαρμόζονται στις νομοθετι¬ 
κές, κανονιστικές ή διοικητικές πράξεις των Ελληνικών 
Αρχών ή στις εκούσιες συμφωνίες με τις οποίες αυτές: 

- συμμορφώνονται προς τις κοινοτικές πράξεις υποχρε¬ 
ωτικού χαρακτήρα που έχουν ως αποτέλεσμα την έκδοση 
τεχνικών προδιαγραφών, 

- τηρούν τις δεσμεύσεις που απορρέουν από μία διεθνή 
συμφωνία και έχουν ως αποτέλεσμα την έκδοση κοινών 
τεχνικών προδιαγραφών στην Κοινότητα, 

- κάνουν χρήση των ρητρών διασφάλισης που προβλέ- 
πονται σε κοινοτικές πράξεις υποχρεωτικού χαρακτήρα, 

- εφαρμόζουν το άρθρο 8, παράγραφος 1 της οδηγίας 
92/59/ΕΟΚ του Συμβουλίου της 29ης Ιουνίου 1992 για 
την γενική ασφάλεια των προϊόντων, 

- εκτελούν απόφαση του Δικαστηρίου των Ευρωπαϊκών 
Κοινοτήτων, 

τροποποιούν απλώς έναν τεχνικό κανόνα κατά την έννοια 
του άρθου 2, παράγραφος 9 του παρόντος Π.Δ/τος, κατό¬ 
πιν σχετικού αιτήματος της Επιτροπής, προκειμένου να 
αρθεί ένα εμπόδιο στις συναλλαγές. 

2. Το άρθρο 10 δεν εφαρμόζεται στις νομοθετικές κα¬ 
νονιστικές και διοικητικές διατάξεις Ελληνικών Αρχών που 
προβλέπουν απαγόρευση της παραγωγής, εφόσον δεν 
θέτουν εμπόδια στην ελεύθερη κυκλοφορία των αγα¬ 
θών. 

3. Το άρθρο 10, παράγραφοι 3 έως 6 δεν εφαρμόζεται 
στις εκούσιες συμφωνίες που αναφέρονται στο άρθρο 2, 
παράγραφος 9, δεύτερο εδάφιο, δεύτερη περίπτωση. 

4. Το άρθρο 10 δεν εφαρμόζεται στις τεχνικές προδια¬ 
γραφές ή άλλες απαιτήσεις που αναφέρονται στο άρθρο 
2, παράγραφος 9, δεύτερο εδάφιο, τρίτη περίπτωση. 

Άρθρο 10 

Στο άρθρο 12 προστίθεται η ακόλουθη παράγραφος με 
αρίθμηση 2, ενώ η υπάρχουσα λαμβάνει αρίθμηση 1: 

«2. Σε κάθε τεχνικό κανόνα, που θεσπίζεται πρέπει να 
περιλαμβάνεται παραπομπή στο παρόν Π.Δ. και στην οδη¬ 
γία 94/ΙΟ/ΕΟΚ. 

Άρθρο 11 

Το άρθρο 13 τροποποιείται ως εξής: 

«Προσαρτώνται και αποτελούν αναπόσπαστο μέρος του 
παρόντος Π.Δ/τος τα παραρτήματα I {Ευρωπαϊκοί Οργανι¬ 
σμοί Τυποποίησης) και II (Εθνικοί Οργανισμοί Τυποποίη¬ 
σης), τα οποία έχουν ως ακολούθως: 

ΠΑΡΑΡΤΗΜΑ I 

Ευρωπαϊκοί Οργανισμοί Τυποποίησης 

1. ΟΕΝ 

Ευρωπαϊκή Επιτροπή Τυποποίησης. 

2. ΟΕΝΕΙ.ΕΟ 

Ευρωπαϊκή Επιτροπή Ηλεκτροτεχνικής Τυποποίησης. 

3. ΕΤ8Ι 

Ευρωπαϊκό Ινστιτούτο Τηλεπικοινωνιακών Προτύπων. 

ΠΑΡΑΡΤΗΜΑ II 


Εθνικοί Οργανισμοί Τ υποποίησης 

1. ΒΕΛΓΙΟ 
ΙΒΝ/ΒΙΝ 

Ιπδίΐίυΐ ΒθΙ9θ ό© ηοσηβΐίδβΐίοη 
Ββφβοίι ΙηδΙΚυΐ νοοτ ΝοππεΙίδβΐίβ 
ΟΕΒ/ΒΕΟ 

Οοτηίίβ θΙθΟίΓΟίθοΙηπίςυθ όβ<9β 
ΒβΙφδοΙι ΕΙβΚΐΌίβοίιηϊδοίι ΟοηίΙβ 

2. ΔΑΝΙΑ 
ϋ5 

ϋαηδΚ δ(θά3Γάϊ5θΠΠ98Γ&οΙ 
ϋΕΚ 

ΟβΠδΚ ΕΙθΜΓΟίβΚηίεΚ ΚοιτιΙΙβ 

3. ΓΕΡΜΑΝΙΑ 
ΟΙΝ 

ϋθυΙδοΐΊθδ ΙηδΙίΐυίβ Νοττπυπς β.ν. 
ϋΚΕ 

ΟβυΙδΟήθ ΕΙθΚΐΓοίθδήηίδΟίτβ ΚοΓΠΓηίδδίοη ίητι ϋΙΝ υπό νΟΕ 

4. ΕΛΛΑΔΑ 
ΕΛΟΤ 

Ελληνικός Οργανισμός Τυποποίησης 

5. ΙΣΠΑΝΙΑ 
ΑΕΝΟΒ 

Αδοοίβοίοπ βδρδποΐβ ΝοιτηβΙίζβαοη ΟθΠίίίσβοίοη 

6. ΓΑΛΛΙΑ 
ΑΡΝΟΠ 

ΑδδοοίβΙίοπ ΡΓβησβϊδβ άβ ΝοπτιβΙϊΒΒίίοη 
υΤΕ 

υπίοη Τβοίιηίςυθ ύθ Γ θΐβοίτίσΐβ 

7. ΙΡΛΑΝΔΙΑ 
Ν3ΑΙ 

Νβίίοηεϋ δίβηάβτάδ ΑυΙΠοπΙγ οί ΐΓβίΒηά 
ΕΤΟΙ 

ΕΙβοίτο-ΤεοΐΊπίοθΙ ΟουηείΙ οί ΐΓθΙβπϋ 

8. ΙΤΑΛΙΑ 
ϋΝΙ 

ΕηΙβ ηβζίοηβΐβ ΪΙβΙΙβπο όί υηίίίοεζίοηβ 
ΟΕΙ 

ΟογπϊΙβΙο θΙβίίΓΟίβεηίοο ΙίβΙίβηο 

9. ΛΟΥΞΕΜΒΟΥΡΓΟ 
ΙΤΜ 

Ιπδρβείίοη άυ ΤΓβνεϋΐ θί άβδ ΜΙηβδ 
5ΕΕ 

δθΓνίοβ όθ Γ βηβΓ 9 ίθ όθ Γ ΕΙβΙ 

10. ΚΑΤΩ ΧΩΡΕΣ 
ΝΝΙ 

ΝβάβΓίβηάδ ΝοππΒΐϊδΒίΐβ ΙηεΤίΙυυΐ 
ΝΕΟ 

ΝθόθΗθηάδ ΕΙβΙάΓοίθΟήηϊδοΗ Οοιηίΐβ 

11. ΠΟΡΤΟΓΑΛΙΑ 
ΙΡΟ 

Ιηδίίίυΐο ΡοΠυςυθδ Ρβ Ου&Ιίόβάθ 

12. ΗΝΩΜΕΝΟ ΒΑΣΙΛΕΙΟ 
Β8Ι 

ΒπίΙδίι δίεηάΒΓάδ Ιηδίίίυίίοη 

ΒήΤΐδΙτ δΐβησβτάδ ΙηβΙΙίυΙίοη 
ΒΕΟ 

ΒηΐίδΐΊ ΕΙθοίΓΟίθΟίιηίοβΙ ΟοΓηπΊίίίθβ 
Αρθρο 12 

Η ισχύς του παρόντος αρχίζει από τπ δημοσίευσή του 
στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 28 Φεβρουάριου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

01 ΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑ! ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 49 (2) 

Σύσταση Γενικής Διεύθυνσης Προγραμματισμού και Έρ¬ 
γων στο Υπουργείο Περιβάλλοντος Χωροταξίας και Δη¬ 
μοσίων Έργων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 78 του ν. 1892/1990 «Για 
τον εκσυγχρονισμό και την ανάπτυξη και άλλες διατάξεις 
(Α' 101). 

2. Τις διατάξεις του άρθρου 36 παρ. 15 του ν. 2190/ 

1994 «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης» (Α' 28). 

3. Τις διατάξεις του π.δ/τος 51 /1988 «Οργανισμός του 
Υπουργείου Περιβάλλοντος Χωροταξίας και Δημοσίων 
Έβγων» (Α' 19). 

4. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του ν. 2081/1992 και το γε¬ 
γονός ότι από τις διατάξεις του παρόντος προκαλεΐται δα¬ 
πάνη 2.000.000 δρχ. περίπου ετησίως, η οποία θα αντιμε- 
τωπισθεί από τις πιστώσεις που θα εγγράψονται στον ει¬ 
δικό φορέα 31-110 και της ομάδας των ΚΑΕ 0200. 

5. Την 665/1995 γνωμοδότηση του Συμβουλίου της 
Επικράτειας, με πρόταση των Υπουργών Εσωτερικών Δη¬ 
μόσιας Διοίκησης και Αποκέντρωσης, Οικονομικών και 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Στη Κεντρική Υπηρεσία του Υπουργείου Περιβάλλοντος 
Χωροταξίας και Δημοσίων Έργων συνιστάται Γενική Διεύ¬ 
θυνση με τίτλο «Γενική Διεύθυνση Προγραμματισμού και 
Έργων». 

Άρθρο 2 

1. Η Γενική Διεύθυνση Προγραμματισμού και Έργων 
συγκροτείται από τις παρακάτω διοικητικές μονάδες, οι 
οποίες διατηρούν τις αρμοδιότητές τους, όπως αυτές 
προβλέπονται από τις κείμενες διατάξεις: 

α. Διεύθυνση Οργάνωσης. 

β. Διεύθυνση Ειδικών Έργων Αναβάθμισης Περιοχών. 

γ. Τμήμα Διεθνών Δραστηριοτήτων και ΕΟΚ. 

2. Στη Γενική Διεύθυνση της προηγούμενης παραγρά¬ 


φου προΐστανται υπάλληλοι κατηγορίας ΠΕ όλων των κλά¬ 
δων του υπουργείου. 

Άρθρο 3 

Κάθε γενική ή ειδική διάταξη που αντίκειται ή ρυθμίζει 
με άλλο τρόπο τα θέματα που διέπονται από τον παρόν Π. 
Διάταγμα καταργείται. 

Άρθρο 4 
Έναρξη ισχύος 

Η ισχύς του παρόντος Π. Διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος Π. Διατάγματος. 

Αθήνα, 23 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑ! 

ΔΙΟΙΚΗΣΗ! ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

Α. ΤΣΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΚΟΣΤΑΣ ΛΑΛΚ3ΤΗΣ 
-- 

ΑΝΑ ΚΟΙΝΩΣ ΕΙΣ 

Αριθ. φ.0544/12/ΑΣ 69/Μ. 4206 (3) 

Ανακοίνωση για τη θέση σε ισχύ της Συμφωνίας Διεθνών 
Οδικών Μεταφορών Ελλάδος - Μολδαβίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
Διεθνών Οδικών Μεταφορών μεταξύ των Κυβερνήσεων 
της Ελληνικής Δημοκρατίας και της Δημοκρατίας της 
Μολδαβίας η οποία υπογράφηκε στην Αθήνα στις 30 Νο¬ 
εμβρίου 1992 και κυρώθηκε με τον υπ’ αριθ. 2357/1995 
Νόμο που δημοσιεύθηκε στο υπ’ αριθ, 235 Φύλλο της 
Εφημερίδος της Κυβερνήσεως τεύχος Α' της 14ης Νοεμ¬ 
βρίου 1995, τέθηκε σε ισχύ σύμφωνα με τη διάταξη του 
άρθρου 21 παραγρ. 1 αυτής, την 6η Ιανουαρίου 1996. 

Αθήνα, 15 Φεβρουάριου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
κ.α.α. 

Β. ΠΑΤΡΩΝΑΣ 
- ¥ - 

Α ριθ. Φ.0544/12/ΑΣ 67/Μ. 4378 (4) 

Ανακοίνωση για τη θέση σε ισχύ της Τουριστικής Συμφω¬ 
νίας Ελλάδος - Χιλής. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
συνεργασίας στον Τομέα του Τουρισμού μεταξύ του Ελλη¬ 
νικού Οργανισμού Τουρισμού (Ε.Ο.Τ.) της Ελληνικής Δη¬ 
μοκρατίας και του Εθνικού Οργανισμού Τουρισμού (5ΕΠ- 
ΝΑΤϋΚ) της Δημοκρατίας της Χιλής η οποία υπογράφηκε 

στο Σαντιάγκο στις 15 Σεπτεμβρίου 1994 και κυρώθηκε 
με τον υπ' αριθ. 2355/1994 Νόμο που δημοσιεύθηκε στο 
υπ’ αριθ. 233 Φύλλο της Εφημερίδος της Κυβερνήσεως 
τεύχος Α' της 14ης Νοεμβρίου 1994, τέθηκε σε ισχύ, σύ- 
σύμφωνα με τη διάταξη του άρθρου 7 παραγρ. 1 αυτής, 
προσωρινά από της υπογραφής της και οριστικά από της 
11ης Ιανουαρίου 1996. 

Αθήνα, 15 Φεβρουαρίου 1996 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
κ.α.α. 

Β. ΠΑΤΡΩΝΑΣ 
-♦- 

Αριθ. Φ.0544/9/ΑΣ 65/Μ- 4428 (5) 

Ανακοίνωση για τη θέση σε ισχύ της Συμφωνίας Ελλάδος - 
Συρίας για συνεργασία στον τομέα της δημόσιας 
υγείας. 


Ο ΥΠΟΥΡΓΟΣ ΕΞΩΤΕΡΙΚΩΝ 

Τΰ Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Αραβικής Δημοκρατίας της Συρίας για συνεργασία 
στον τομέα της δημόσιας υγείας η οποία υπογράφηκε στη 
Δαμασκό την 5η Ιανουαρίου 1995 και κυρώθηκε με τον 
υπ' αριθ. 2363/1995 Νόμο που δημοσιεύθηκε στο υπ' 
αριθ. 251 Φύλλο της Εφημερίδος της Κυβερνήσεως τεύ¬ 
χος Α' της 6ης Δεκεμβρίου 1995 τέθηκε σε ισχύ σύμφωνα 


με τη διάταξη του άρθρου 7 παραγρ. 2 αυτής την 30η Ια 
νουαρίου 1996. 


Αθήνα, 15 Φεβρουαρίου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
κ.α.α. 

Β. ΠΑΤΡΩΝΑΣ 


-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 6Α716.1.96 στο οποίο δημοσιεύτηκε το 11 
Προεδρικά Διάταγμα με θέμα «Αποδοχή τροποποιήσεων 
της Δ. Σύμβασης» «περί Διεθνών Κανονισμών προς απο¬ 
φυγήν συγκρούσεων εν θαλάσση 1972» που κυρώθηκε με 
το ΝΔ 93/74 όπως έχει τροποποιηθεί και ισχύει σήμερα, 
διορθώνεται στη σελίδα 49 στη β στήλη στο δεύτερο στίχο 
της υποπαραγράφου (γ) της παρ. 7 το εσφαλμένο «χρησι¬ 
μοποιηθεί» στο ορθό «χρησιμοποιεί». 

(από το Υπ. Εμπορικής Ναυτιλίας) 


-♦- 

(7) 

Στο Π.Δ. 37/96 «Κατανομή οργανικών θέσεων μόνιμου 
προσωπικού του Υπουργείου Μεταφορών και Επικοινω¬ 
νιών κατά κατηγορία και κλάδο» που δημοσιεύτηκε στο 
ΦΕΚ 25/15.2.96 (τ.Α'), διορθώνεται στο άρθρο παρ. 1 
«Κατηγορίες - Κλάδοι», στο στίχο 5 το εσφαλμένο «Κλά¬ 
δος ΠΕ Μεταφορών - Διερμηνέων», στο ορθό «Κλάδος ΠΕ 
Μεταφραστών - Διερμηνέων». 

(Από το Υπουργείο Μεταφορών & Επικ/νιών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ <5Η * ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 524Θ141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π,Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ,Κ. 541 (X) 423956 

ΠΕΙΡΑΙΑΣ 41 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ, 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΡΦμμρριλπς της ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανόδσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ - (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτοα Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 » 

10.000 - 

5.000 » 

10.000 » 

3.000 » 

150.000 · 

10,000 » 

1.500 δρχ. 

2.500 » 

500 » 

2.500 » 

1.250 · 

500 » 

250 » 

500 · 

150 » 

7.500 * 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 * 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσά του ΤΑΠΕΤ μαζί με το ποσά της συνδρομής. 

* Οι Δήμοι και οι Κοινότητες πληρώνουν το μισό χρηματικά ποσό της συνδρομής και ολόκληρο το ποσά υπέρ του ΤΑΠΕΤ. 

* Η συνδρομή ιοχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

1 Οι υπηρεσίες κοινού λειτουργούν καθημερινά από 08.00 όως 13.00 ^ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









